ماله، مريک سڠڬوڤ داتڠ سأول ڤوکول 8 ڤاڬي اونتوق ممبلي ڤلباڬاي بارڠن کڤرلوان هارين سڤرتي باوڠ، کنتڠ، ايکن، ايکن بيليس دان ڤلباڬاي جنيس سوس سرتا کيچڤ.
ڤروڬدم JSR يڠ دأنجورکن دڠن کرجاسام ڤاسراي ايکونسيۏ، لمباڬ ڤماسرن ڤرتانين ڤرسکوتوان، لمباڬ ڤرتوبوهن ڤلادڠ دان لمباڬ کماجوان ايکن مليسيا ايت توروت مناريق ڤندودوق دري کاوسن لا؞ين، ترماسوق سرکت، کوکوڤ، باندر ڤونتين دان تلوق کرڠ.
کتوا UMNO بهاڬين تنجوڠ ڤياي، داتوق مد عثمان يوسف يڠ مراسميکن ڤروڬرم ترسبوت مڠاکو؞ي ڤلباڬاي بارڠن کڤرلوان سڤرتي تيڬ ايکور داڬيڠ، ايم هاڽ دجوال دڠن هرڬ RM16 دان ايکن بيليس RM9 سکيلوڬرم سرتا کنتڠ، باوڠ دان تڤوڠ ڤد هرڬ موره برجاي مناريق اورڠ راماي مڠونجوڠي جوالن ترسبوت.
منوروتڽ، اوسها برکنا؞ن امت برتڤتن باڬي ممبنتو مڠورڠکن کوس سارا هيدوڤ سرتا ببنن رعيت يڠ سريڠ مروڠوت ايکورن ڤنيڠکتن هرڬ بارڠن دالم ڤاسرن ڤد ماس اين.
”مريک (اورڠ راماي) توروت منچادڠکن سوڤايا ڤروڬرم سڤرتي اين داڤت دأداکن لاڬي ڤد ماس دڤن، سکورڠ-کورڠڽ سبولن سکالي جک بوليه،“ کاتاڽ.
ace_Arab bjn_Arab bjn_Arab bjn_Arab bjn_Arab